./data/phi1017/phi015/phi1017.phi015.perseus-lat2.xml
Seneca
Tu vero metuenda declina  Quidquid consilio prospici potest, prospice  Quodcumque laesurum est, multo ante quam accidat, speculare et averte  In hoc ipsum tibi plurimum conferet fiducia et ad tolerandum omne obfirmata mens  Potest fortunam cavere, qui potest ferre  Certe in tranquillo non tumultuatur  Nihil est nec miserius nec stultius quam praetimere  Quae ista dementia est malum suum antecedere ?